Title: ประกาศกระทรวงอุตสาหกรรม ฉบับที่ 4241 (พ.ศ. 2553) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม หลักการทั่วไปสำหรับการสร้างสัญลักษณ์รูปภาพที่ใช้กับบริภัณฑ์และกำหนดมาตรฐานผลิตภัณฑ์อุตสาหกรรมหลักการพื้นฐานสำหรับสัญลักษณ์รูปภาพที่ใช้กับบริภัณฑ์ เล่ม 1 การสร้างสัญลักษณ์ต้นแบบ

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง การถวายพระราชสมัญญา
พระมารดาแห่งการคุ้มครองความหลากหลายทางชีวภาพ
แด่สมเด็จพระนางเจ้าสิริกิติ์
พระบรมราชินีนาถ เพื่อเฉลิมพระเกียรติเนื่องในปีสากล
แห่งความหลากหลายทางชีวภาพ
ค.ศ. ๒๐๑๐[๑]

กระทรวงทรัพยากรธรรมชาติและสิ่งแวดล้อมเสนอเห็นสมควรถวายพระราชสมัญญา
พระมารดาแห่งการคุ้มครองความหลากหลายทางชีวภาพ แด่สมเด็จพระนางเจ้าสิริกิติ์
พระบรมราชินีนาถ เพื่อเฉลิมพระเกียรติเนื่องในปีสากลแห่งความหลากหลายทางชีวภาพ
ค.ศ. ๒๐๑๐ ด้วยความสำนึกในพระมหากรุณาธิคุณที่สมเด็จพระนางเจ้าสิริกิติ์ พระบรมราชินีนาถ
ทรงอนุรักษ์และคุ้มครองทรัพยากรธรรมชาติและความหลากหลายทางชีวภาพของประเทศ
ด้วยพระปรีชาสามารถและพระอุตสาหะวิริยะมาอย่างต่อเนื่องยาวนาน
จนเป็นที่ประจักษ์แก่สากล
ตลอดจนได้พระราชทานแนวทางและโครงการตามพระราชดำริด้านการคุ้มครองความหลากหลายทางชีวภาพเป็นแบบอย่างแก่พสกนิกรไทยให้ร่วมมือร่วมใจสงวนรักษาทรัพยากรธรรมชาติและความหลากหลายทางชีวภาพของประเทศให้ยั่งยืน
เพื่อเป็นมรดกแก่อนุชนรุ่นหลังสืบไป

บัดนี้
คณะรัฐมนตรีได้ลงมติ เมื่อวันที่ ๙ พฤศจิกายน ๒๕๕๓ เห็นชอบการถวายพระราชสมัญญา พระมารดาแห่งการคุ้มครองความหลากหลายทางชีวภาพ
แด่สมเด็จพระนางเจ้าสิริกิติ์ พระบรมราชินีนาถ
เพื่อเฉลิมพระเกียรติเนื่องในปีสากลแห่งความหลากหลายทางชีวภาพ ค.ศ. ๒๐๑๐
ตามมติคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติและเพื่อความเป็นสิริสวัสดิ์พิพัฒนมงคลแก่พสกนิกรชาวไทยสืบไปตลอดกาลนาน

ประกาศ ณ วันที่ ๒๐
พฤศจิกายน พ.ศ. ๒๕๕๓
อภิสิทธิ์  เวชชาชีวะ
นายกรัฐมนตรี

ปริยานุช/ผู้จัดทำ
๑ ธันวาคม ๒๕๕๓

ณัฐวดี/ตรวจ
๑ ธันวาคม ๒๕๕๓

[๑] ราชกิจจานุเบกษา
เล่ม ๑๒๗/ตอนพิเศษ ๑๓๖ ง/หน้า ๑๐/๒๖ พฤศจิกายน ๒๕๕๓